Document ID: 32015D0365

KOMISSION TÄYTÄNTÖÖNPANOPÄÄTÖS (EU) 2015/365,
annettu 4 päivänä maaliskuuta 2015,
Euroopan parlamentin ja neuvoston asetuksen (EY) N:o 1338/2008 mukaisesti laadittavien tilastojen toimittamista koskevien poikkeusten myöntämisestä tietyille jäsenvaltioille terveydenhuollon menojen ja rahoituksen osalta
(tiedoksiannettu numerolla C(2015) 1377)
(Ainoastaan englannin-, espanjan-, hollannin- ja romaniankieliset tekstit ovat todistusvoimaisia)
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kansanterveyttä sekä työterveyttä ja työturvallisuutta koskevista yhteisön tilastoista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1338/2008 (1) ja erityisesti sen 9 artiklan 2 kohdan,
sekä katsoo seuraavaa:
(1)
Asetuksella (EY) N:o 1338/2008 luodaan yhteiset puitteet kansanterveyttä sekä työterveyttä ja työturvallisuutta koskevien Euroopan tilastojen järjestelmälliselle tuottamiselle.
(2)
Asetuksessa (EY) N:o 1338/2008 jäsenvaltioita edellytetään toimittamaan tilastotietoja terveydenhuollon menoista ja rahoituksesta, siten kuin ne on määritelty kyseisen asetuksen liitteessä II.
(3)
Asetuksen (EY) N:o 1338/2008 9 artiklan 2 kohdassa säädetään, että jäsenvaltioille voidaan tarvittaessa myöntää poikkeuksia ja siirtymäaikoja, jos ne määritellään objektiivisin perustein.
(4)
Alankomaiden kuningaskunta, Espanjan kuningaskunta, Romania ja Ison-Britannian ja Pohjois-Irlannin yhdistynyt kuningaskunta ovat pyytäneet poikkeuksia, koska niiden on asetusta (EY) N:o 1338/2008 noudattaakseen tarpeen tehdä huomattavia mukautuksia kansallisiin tilastojärjestelmiin.
(5)
Näiden jäsenvaltioiden pyytämät poikkeukset olisi sen vuoksi myönnettävä.
(6)
Tässä päätöksessä säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Myönnetään liitteessä esitetyt poikkeukset Alankomaiden kuningaskunnalle, Espanjan kuningaskunnalle, Romanialle ja Ison-Britannian ja Pohjois-Irlannin yhdistyneelle kuningaskunnalle.
2 artikla
Tämä päätös on osoitettu Alankomaiden kuningaskunnalle, Espanjan kuningaskunnalle, Romanialle ja Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 4 päivänä maaliskuuta 2015.

Labels: 12
0
15
19